Belorečensk

**Belorečensk** (,  *Belorečensk*) om Venäman lidn da lidnankund Krasnodaran randan keskuzpalan suves. Se om Belorečenskan rajonan administrativine keskuz, mülüb rajonha.

## Istorii
Čerkesalaižiden Šithal-eländpunkt () oli olmas Belorečenskan sijas edel 19. voz'sadan kahtent palad.

Nügüdläižen eländpunktan aluz om pandud Kubanin kozakoil kuti maine lidnuz i *Belorečenskai*-stanic () vl 1862. Vl 1910 «Armavir — Tuapse»-raudtejono läbiti stanicad, i se šingotaškanzihe teravas. Stanic sai lidnan statusad vn 1958 28. päiväl semendkud nügüdläiženke nimenke. Vozil 1979−2005 lidn alištui agjan tobmudele oikti.

Belorečenskan ižandusen päsarakod oma himine (mineraližheretusiden tegim), sömtegimišt (südäiveded, konditerine fabrik, voitegim, kombisötken tegim, leibtegim), sauvondmaterialad (raudbetontegesed), raudtetransportan edheotandad i meblin tehmine.

## Geografijan andmused

Lidn sijadase rajonan päivnouzmaiženno röunanno, Vaugedjogen oiktal randal (, Kubanin hurapol'ne bassein), 120 m ü.m.t. keskmäižel korktusel.

Matkad Adigejan Tazovaldkundan röunhasai om kuz' kilometrad päivnouzmha i nell' kilometrad suvhe, Krasnodarhasai om 75 km päivlaskmha orhal vai 100 km avtotedme. Lähembaine lidn om Maikop (Adigejan pälidn) kaks'kümnes kilometras suvipäivnouzmha orhal, raudtedme vai avtotedme.

## Tobmuz
Belorečensk om lidnankundan üks'jäižeks eländpunktaks.

Lidnankundan tobmuden pämez' om sen Administracijan pämez'. Edeline Administracijan pämez' om Aleksandr Šapovalov (keväz'ku 2017 — viluku 2019). Lidnan nevondkundan ezimez' om Gennadii Kardašin vn 2024 redukuspäi. Edeližed nevondkundan ezimehed oma Filipp Kondrat (reduku 2019 — reduku 2024), Aslan Ciku (radoi vn 2019 redukuhusai). Kaik rahvaz valičeb nevondkundan 35 ühtnijad videks vodeks.

## Eläjad
Vn 2010 Venäman rahvahanlugemižen mödhe lidnan eläjiden lugu oli 53 892 ristitud, vn 2021 — 55 870 ristitud. Kaik 52 264 eläjad oli lidnas vl 2017. Kaikiš suremb lidnan ristitišt oli 60 tuhad eläjid vl 1996.

Rahvahad (enamba 1 % vl 2010): venälaižed — 84,1 %, armenijalaižed — 9,9 %, ukrainalaižed — 1,4 %, toižed rahvahad — 4,1 %, rahvahuden ozutandata — 0,5 %.

Ortodoksižen hristanuskondan viž pühäpertid oma saudud: kaks' jumalanpertid i koume časounäd. Armenižen jumalankodikundan pühäpert' om avaitud lidnas.

## Openduz
Lapsiden opendusen aluzkundad oma nell'toštkümne nimitadud i nomeruidud päivkodid (nomer 1..5, 7..11, 13, 14, 16, 17), augotižškol (nomer 39), seičeme keskškolad (nomer 1, 2, 3, 5, 8, 9, 68), gimnazii, sädamižen keskuz, muzikškol, *Junost' *-sportškol («Nor'aig»).

Professionaližen opendusen aluzkundad: industrialiž-tehnologine tehnikum (valdkundaline), kooperativine tehnikum (privatine), biznesan da oiktusen tehnikum (privatine), medicinine kolledž (valdkundaline).

## Galerei

Центральная площадь. Фото Виктора Белоусова. - panoramio (5).jpg|Keskuztorg (2010)
Свято-Успенский храм (Белореченск).jpg|Jumalanmaman Emäganpäivän jumalanpert', vn 2016 nägu
ООО ЕвроХим - Белореченские минудобрения, до вхождения в состав ЕвроХим носило название Краснодарский химический завод.jpg|Mineraližheretusiden tegim vl 2017
Railway-club-7 Belorechensk.JPG|Raudteradnikoiden kul'turkeskuz (vn 2015 olend)
Belorechensk Station.jpg|*Belorečenskai*-päraudtestancijan sauvuz vl 2011


## Homaičendad


## Irdkosketused
* Lidnankundan tobmuden sait (''gorodbelorechensk.ru'').